শহরে ডেঙ্গির প্রকোপ বাড়াচ্ছে উদ্বেগ। এবার তা মেনে নিলেন খোদ তৃণমূলের সাংসদ সুদীপ বন্দ্যোপাধ্যায়ই।  ন্যাশনাল আর্বান হেলথ মিশনের বৈঠকে খোলাখুলি নিজের চিন্তার কথা জানালেন তিনি। অন্যদিকে ডেঙ্গি প্রতিরোধে সরকারি ব্যর্থতার অভিযোগ এনে পথে নামছে বামেরা।
 ওয়েব ডেস্ক : শহরে ডেঙ্গির প্রকোপ বাড়াচ্ছে উদ্বেগ। এবার তা মেনে নিলেন খোদ তৃণমূলের সাংসদ সুদীপ বন্দ্যোপাধ্যায়ই।  ন্যাশনাল আর্বান হেলথ মিশনের বৈঠকে খোলাখুলি নিজের চিন্তার কথা জানালেন তিনি। অন্যদিকে ডেঙ্গি প্রতিরোধে সরকারি ব্যর্থতার অভিযোগ এনে পথে নামছে বামেরা। বর্ষা কবেই বিদায় নিযেছে। দুর্গাপুজো-কালী পুজোও শেষ। ক্যালেন্ডার বলছে হেমন্তও শেষের মুখে। তবে ডেঙ্গির দাপট কমার লক্ষণ নেই।  প্রতিদিনই বাড়ছে আক্রান্তের সংখ্যা। বিষয়টা যে যথেষ্ট উদ্বেগের তা এবার মেনে নিলেন খোদ তৃণমূল সাংসদ সুদীপ বন্দ্যোপাধ্যায়ই। ন্যাশনাল আর্বান হেলথ মিশনের বৈঠকে রীতিমতো খোলাখুলি নিজের দুশ্চিন্তার কথা জানালেন কলকাতা উত্তরের সাংসদ। ন্যাশনাল হেলথ আর্বান মিশনের এ রাজ্যের চেয়ারম্যান সাংসদ সুদীপ বন্দ্যোপাধ্যায়। কমিটিতে আছেন বিভিন্ন সাংসদ বিধায়করা। এই প্রকল্পের ৬০ শতাংশ টাকা দেবে কেন্দ্র। এই প্রকল্পে  হেলথ সেন্টার, মশাবাহীত রোগ নিয়ন্ত্রণ করার জন্য  টার্গেট নেওয়া হয়েছে। ৮ই জানুয়ারি মশা বাহিত রোগ প্রতিরোধ দিবস পালন করা হবে।
সচেতনতা বাড়াতে পথে নামবেন কাউন্সিলর থেকে সাংসদ, সব স্তরের জন প্রতিনিধিরা। তবে কলকাতাকে ডেঙ্গির থেকে বাঁচাতে পাশের পুরসভাগুলিকেও আরও সচেতন হতে হবে বলে মত। এদিকে এই ঘটনার পপ্রতিবাদে পথে নেমেছে বামেরা। ডেঙ্গি প্রতিরোধে পুরসভার বিরুদ্ধে ব্যর্থতার অভিযোগ তুলে পথে নামছে তারা। আজ মেয়রকে ডেপুটেশন দেয় বাম গণ সংগঠনগুলি। ৫-৬ নভেম্বর প্রতিটি বরোতে প্রতিবাদ কর্মসূচি নেওয়া হবে। এলাকা সাফাইয়ে নামবেন বাম নেতা-কর্মীরা। ১০ নভেম্বর কলকাতা পুরসভার সামনে কেন্দ্রীয় প্রতিবাদ সভা করবে বামেরা।